# A Brit-szigetek uralkodóinak listája

### A Wikipédiából, a szabad lexikonból.

Az alábbiakban a Brit-szigetek különböző királyságai élén álló uralkodók listája olvasható, időrendben. Anglia, Skócia, Írország, Nagy-Britannia és az Egyesült Királyság trónjai a történelem folyamán az alábbi államokat érintették:

- A 871-től 1707-ig fennálló Angol Királyságot, amely az 1543-ra véglegesített Egyesülési Törvény alapján Wales területét is magában foglalta.
- A 843-ban megszületett Skót Királyságot, amely 1707-ben szűnt meg.
- Az Ír Uradalmat, mely 1199-től 1541-ig létezett.
- Az Ír Királyságot 1541-től 1801-ig.
- Az 1707-ben Anglia és Skócia összeolvadásával megszületett Nagy-Britanniai Királyságot, amely 1800-ig állt fenn.
- Nagy-Britannia és Írország Egyesült Királyságát, amelyet Nagy-Britannia és Írország 1800-as egyesülési egyezménye hívott életre, és az 1927-es ír függetlenségig maradt fenn.
- Végül Nagy-Britannia és Észak-Írország Egyesült Királyságát, amely Írország déli területeinek függetlenedését követően jött létre, és mindmáig fennáll.

A Brit-szigeteken uralkodó koronás fők esetében érdemes megjegyezni, hogy az angol királyok 1328-tól kezdve gyakran illették magukat a Franciaország királya címmel is, mivel VI. Károly unokaöccsének szánta trónját halála után. Ezt a követelést persze sohasem sikerült érvényesítenie az angol trónnak, de a címet megtartották maguknak Anglia uralkodói egészen 1800-ig, amikor egyrészt megváltozott a királyság neve, másrészt pedig akkor már Franciaország majdnem tíz éve köztársaság volt.

Az angol uralkodók 1536-tól kezdve az Anglikán Egyház vezetői is. Ezen felül említést érdemel, hogy 1066-ban elölről kezdték az uralkodók számozását. Ez csak az Eduárdokat érinti.

A skót uralkodók esetében mindössze egyetlen cím változott meg. Nevezetesen a skót királyok és királynők II. Mária, III. Vilmos és I. Anna kivételével mind a Skótok Királya vagy Királynője címet viselték. Az említett három uralkodó a Skócia Királya illetve Királynője címet vette fel.

A Brit-szigetek ma is ismert négy állama (Anglia, Skócia, Wales és Írország) megalakulása előtt több történelmi királyság is létezett a szigeteken. Ezek a korai angol történelem pillérei, a szigetek legendái és mítoszai is gyakran keverednek ezen ősi királyi listákba. Ezek tehát a következők:

- Briton uralkodók listája
- Wales uralkodóinak listája
- Pikt uralkodók listája
- Dál Riata uralkodóinak listája
- Strathclyde uralkodóinak listája
- A Man-sziget és a Hebridák uralkodóinak listája
- A Man-sziget királyainak listája
- Kelet-Anglia királyai
- Essex királyai
- Kent királyai
- Sussex királyai
- Wessex királyai
- Mercia királyai
- Northumbria királyai
- Írország nagykirályai

A következő táblázat a két legfőbb hatalom uralkodóinak sorát tartalmazza, amely akkoriban hatalmilag lefedte mindkét szigetet.

Anglia uralkodói | Skócia uralkodói

Uralkodó | Hatalmon volt | Megjegyzések
--- | --- | ---
A Wessex-ház uralkodói
Nagy Alfréd (849-99) | 871–899 | A 878-ban kötött Wedmore-i szerződés alapján Alfrédot minden angolok urának ismerték el. Wessex a normannokkal szembeni egyedüli győztes királyság volt, és ezzel a szerződéssel nem titkolt szándéka volt Alfrédnak az egész sziget fennhatóságának megkaparintása.
I. Idősebb Eduárd (870-924) | 899–924 | Alfréd gyermeke.
Ethelweard (kb. 891-924) | 924 | Eduárd fia, csak Wessex királya.
Athelstan (894-939) | 924–939 | Eduárd fia, az első király aki de facto egész Anglia királya
I. Nagyszerű Edmund (921-46) | 939–946 | Athelstan fia.
Edred (kb. 923-55) | 946–955 | Athelstan fia, másnéven: Ædred.
Szép Edwig (kb. 941-59) | 955–959 | Edmund fia. Másnéven: Ædwig vagy Edwy.
I. Békés Edgar (943-75) | 959–975 | Edmund fia.
II. Mártír-Szent Eduárd (kb. 963-78) | 975–978 | Edgar fia.
II. Gügye v. Tanácstalan Ethelred (kb. 964-1016) | 978–1013 1014–1016 | Edgar fia. Másnéven: Æthelred.
II. Vasbordájú Edmund (kb. 985-1016) | 1016 | Ethelred fia.
A Jelling-ház vagy másnéven a Dán-ház uralkodói Dánia és Anglia uralkodói 1042-ig megegyeztek.
I. Villásszakállú Svend (kb. 950-1014) | 1013–1014 |
I. Nagy Knut (kb. 985-1035) | 1016–1035 | Svend fia.
I. Nyúllábú Harald (1017-40) | 1035–1040 | Knut fia.
Hardeknut (1018-42) | 1040–1042 | Knut fia
A Wessex-ház restaurálása
III. Hitvalló Eduárd (kb. 1000-66) | 1042–1066 | Ethelred fia.
II.Godwin Harald (kb. 1020-66) | 1066 | Hitvalló Eduárd sógora, a Godwin-ház tagja.
II. Trónörökös Edgar, (kb. 1043-66 v. utána) | 1066 | Vasbordájú Edmund unokája.
A Normandiai-ház uralkodói A normann hódítás után az uralkodók számozását elölről kezdték.
I. Hódító Vilmos (1027/28-87) | 1066–1087 | Nagy Alfréd távoli férfiági rokona.
II. Vörös Vilmos (1054-1100) | 1087–1100 | I. Vilmos fia.
I. Henrik (1068-1135) | 1100–1135 | I. Vilmos fia.
Blois István (1100-54) | 1135–1154 | I. Vilmos unokája.
A Plantagenet-ház uralkodói Az uralkodó Anjou-ház Matilda Geoffrey Plantagenettel kötött házassága után változtatta meg nevét.
Matilda (1102-67) | 1141 | I. Henrik lánya, aki V. Henrik (1081/86-1125), német-római császár felesége volt. Másnéven: Maud.
II. Henrik (1133-89) | 1154–1189 | Matilda fia.
I. Oroszlánszívű Richárd (1157-99) | 1189–1199 | II. Henrik fia.
Anglia és Írország Plantagenet uralkodói 1199-ben János, Írország lordja örökölte az angol trónt. Az Írország lordja címet 1542-ben változtatták Írország királya címre.
I. Földnélküli János (1167-1216) | 1199–1216 | II. Henrik fia.
III. Henrik (1207-72) | 1216–1272 | János fia.
I. Hosszúlábú Eduárd (1239-1307) | 1272–1307 | III. Henrik fia.
II. Eduárd (1284-1327) | 1307–1327 | I. Eduárd fia. Meggyilkolták.
III. Eduárd (1312-77) | 1327–1377 | II. Eduárd fia.
II. Richárd (1367-1400) | 1377–1399 | III. Eduárd unokája. Letették a trónról, majd meggyilkolták.
A Lancaster-ház uralkodói IV. Henrik elűzte trónjáról Richárdot, és a királyi ház nevének apja rangját (Lancaster hercege) választotta.
IV. (Lancaster) Henrik (1367-1413) | 1399–1413 | III. Eduárd unokája.
V. Henrik (1387-1422) | 1413–1422 | IV. Henrik fia.
VI. Henrik (1421-71) | 1422–1461 1470–1471 | V. Henrik fia. IV. Eduárd uralkodása után újra elfoglalta a trónt, de meggyilkolják.
A York-ház uralkodói Lancaster és York királyi családjai között kirobbant a Rózsák háborúja.
IV. (York-i) Eduárd (1442-83) | 1461–1470 1471–1483 | III. Eduárd ükunokája. VI. Henrik visszafoglalta az angol trónt egy ideig, de hamar visszaszerezte azt.
V. Eduárd (1470-83) | 1483 | IV. Eduárd fia. III. Richárd meggyilkoltatja.
III. (Gloucesteri) Richárd (1452-85) | 1483–1485 | IV. Eduárd testvére. A VII. Henrik-kel vívott Bosworth-i csatában elesik.
A Tudor-ház uralkodói VII. Tudor Henrik, a Lancaster család rokona legyőzte III. Richárdot, ezzel véget vetett a Rózsák háborújának, és visszaszerezte a Yorkoktól Anglia trónját.
VII. Henrik (1457-1509) | 1485–1509 | III. Eduárd ükunokája.
VIII. Henrik (1491-1547) | 1509–1547 | VII. Henrik fia, IV. Eduárd unokája.
VI. Eduárd (1537-53) | 1547–1553 | VIII. Henrik fia.
Jane (1537-54) | 1553 | VII. Henrik dédunokája, akit 1553. július 10-én koronáztak meg, de kilenc nappal később I. Mária elűzte a trónról.
I. Véres Mária (1516-58) | 1553–1558 | VIII. Henrik leánya.
I. Erzsébet (1533-1603) | 1558–1603 | VIII. Henrik leánya.

Uralkodó | Hatalmon volt | Megjegyzések
--- | --- | ---
Az Alpin-ház uralkodói
I. Kenneth | 843–858 | Az idegen hatalmak betörésének kivédésére a piktek és a skótok szövetségre léptek, és Kenneth uralma alatt egyesültek, létrehozva az Alba nevű királyságot.
I. Donald | 858–862 | Kenneth testvére.
I. Konstantin | 862–877 | Kenneth fia.
Aedh | 877–878 | Kenneth fia.
Eochaid | 878–889 | Aedh unokaöccse. Giric társkirálya.
Giric | 878–889 | Aedh unokatestvére. Eochaid társkirálya.
II. Donald | 889–900 | Konstantin fia.
II. Konstantin | 900–943 | Aedh fia.
I. Malcolm | 943–954 | II. Donald fia.
Indulf | 954–962 | II. Konstantin fia.
Dubh | 962–966 | I. Malcolm fia.
Culen | 966–971 | Indulf fia.
II. Kenneth | 971–995 | I. Malcolm fia.
III. Konstantin | 995–997 | Culen fia.
III. Kenneth | 997–1005 | Dubh fia.
II. Malcolm | 1005–1034 | II. Kenneth fia.
I. Duncan | 1034–1040 | II. Malcolm unokája.
Macbeth | 1040–1057 | II. Malcolm unokája, III. Kenneth unokájának a férje.
Lulach | 1057–1058 | III. Kenneth dédunokája, Macbeth mostohafia és unokatestvére.
A Canmore-ház (másnéven: Dunkeld-ház) uralkodói
III. Malcolm | 1058–1093 | I. Duncan fia.
III. Donald | 1093–1094 1094–1097 | I. Duncan fia. Edmund társkirálya.
I. Edmund | 1093–1094 1094–1097 | III. Malcolm fia. III. Donald társkirálya.
II. Duncan | 1094 | III. Malcolm fia.
Edgar | 1097–1107 | III. Malcolm fia.
I. Sándor | 1107–1124 | Malcolm fia.
I. Dávid | 1124–1153 | Malcolm fia.
IV. Érintetlen Malcolm | 1153–1165 | Dávis unokája.
I. Oroszlán Vilmos | 1165–1214 | Dávid unokája.
II. Sándor | 1214–1249 | Vilmos fia.
III. Sándor | 1249–1286 | II. Sándor fia.
I. Margit, a Norvég szűz | 1286–1290 | III. Sándor unokája.
A Balliol-ház uralkodói. Amikor Margit meghalt, nem volt egyértelmű örököse a skót trónnak. Ezért I. Eduárd, angol király egy bábot ültetett Skócia trónjára.
Balliol János | 1292–1296 | Dávid szépunokája.
A Bruce-ház uralkodói János uralkodása ellen fellázadtak a skótok, és a függetlenségi háború végül Róbert trónra juttatásához vezetett.
I. Róbert | 1306–1329 | Dávid ük-ükunokája.
II. Dávid | 1329–1371 | Róbert fia.
A Balliol-ház uralkodói A trónkövetelő Eduárd is skót királynak tekintette magát egy időben.
Balliol Eduárd | 1332–1336 | János fia.
A Stuart-ház uralkodói A királyi család nevét a Stewart név francia betűzése adta, Mária királynő francia házassága révén.
II. Róbert | 1371–1390 | I. Róbert unokája. Az első, aki felvette a Skótok királya címet.
III. Róbert | 1390–1406 | II. Róbert fia.
I. Jakab | 1406–1437 | III. Róbert fia.
II. Jakab | 1437–1460 | I. Jakab fia.
III. Jakab | 1460–1488 | II. Jakab fia.
IV. Jakab | 1488–1513 | III. Jakab fia.
V. Jakab | 1513–1542 | IV. Jakab fia.
I. Mária | 1542–1587 | V. Jakab leánya.
VI. Jakab | 1567–1625 | Mária fia.

Anglia, Skócia és Írország uralkodói 1603-ban Jakab, Skócia királya örökölte Erzsébet után az angol trónt.
A Stuart-ház uralkodói
Uralkodó | Hatalmon volt | Megjegyzések
--- | --- | ---
I. Jakab (1566-1625) VI. Jakab (Skóciában) | 1603–1625 | Mária fia, VII. Henrik ükunokája.
I. Károly (1600-49) | 1625–1649 | Jakab fia. Lefejezték.
Interregnum, Oliver Cromwell protektorátusa Angliának nem volt királya 1649-től 1660-ig, de köztársaság csak 1653-tól volt. Oliver Cromwell feloszlatta a parlamentet és mint Lord Protector kormányzott haláláig.
Uralkodó | Hatalmon volt | Megjegyzések
Oliver Cromwell (1599-1658) | 1653–1658 |
Richard Cromwell (1626-1712) | 1658–1659 | Oliver Cromwell fia.

Anglia, Skócia és Írország uralkodói 1659-ben Richard Cromwell lemondott. A Stuart-házat pedig restaurálták.
A Stuart-ház uralkodói
Uralkodó | Hatalmon volt | Megjegyzések
--- | --- | ---
II. Károly (1630-85) | 1660–1685 1649-1685 (de jure) | I. Károly idősebbik fia, 1651-ben Skóciában koronázták meg.
II. Jakab (1633-1703) VII. Jakab (Skóciában). | 1685–1689 | I. Károly ifjabb fia.
II. Mária (1662-94) | 1689–1694 | II. Jakab idősebb leánya. Férje, III. Vilmos társuralkodója.
III. Orániai Vilmos (1650-1702) II. Vilmos (Skóciában) és I. Vilmos (Írországban) | 1689–1702 | I. Károly unokája. Felesége, Mária társuralkodója.
Anna (1665-1714) | 1702–1707 | II. Jakab leánya.

Nagy-Britannia és Írország uralkodói Az 1707-ben megalkotott Egyesülési Törvény királysággá olvasztotta össze Skóciát és Angliát, amelynek neve Nagy-Britannia lett.
A Stuart-ház uralkodói
Uralkodó | Hatalmon volt | Megjegyzések
--- | --- | ---
Anna | 1707–1714 | II. Jakab leánya.
A Hannover-ház uralkodói Az 1701-ben megalkotott trónöröklési törvény szerint amennyiben nincs közvetlen örököse Nagy-Britannia trónjának, akkor egy protestáns rokon kerülhet a trónra. Így jöhetett szóba Hannoveri Szófia, aki a legközelebbi rokon volt, és megfelelt a törvénynek. Halála miatt fia lépett a trónra, aki ezáltal megalapított a Hannover-házat.
I. György (1660-1727) | 1714–1727 | I. Jakab dédunokája.
II. György (1683-1760) | 1727–1760 | I. György fia.
III. György (1738-1820) | 1760–1801 | II. György unokája.

Nagy-Britannia és Írország Egyesült Királyságának uralkodói Az 1800-ban érvénybe lépő egyesülési törvény szerint Írország és Nagy-Britannia trónjai egyesülnek, és létrejön az Egyesült Királyság.
A Hannover-ház uralkodói
Uralkodó | Hatalmon volt | Megjegyzések
--- | --- | ---
III. György | 1801–1820 | II. György unokája.
IV. György (1762-1830) | 1820–1830 | III. György fia.
IV. Vilmos (1765-1837) | 1830–1837 | III. György fia.
Viktória (1819-1901) | 1837–1901 | III. György unokája.
A Szász-Coburg-Gotha-ház uralkodói A királyi család neve Viktória férjére való tekintettel változott meg.
VII. Eduárd (1841-1910) | 1901–1910 | Viktória fia.
V. György (1865 -1936) | 1910–1917 | VII. Eduárd fia.
A Windsor-ház uralkodói 1917-ben a királyi család nevét megváltoztatták az I. világháború után az angolokban élő erős németellenesség miatt.
V. György | 1917–1927 | VII. Eduárd fia.

Nagy-Britannia és Észak-Írország Egyesült Királyságának az uralkodói 1922-ben Írország kiszakadt a királyságból, így 1927-ben megváltoztatták a birodalom nevét.
A Windsor-ház uralkodói
Uralkodó | Hatalmon volt | Megjegyzések
--- | --- | ---
V. György | 1927–1936 | VII. Eduárd fia.
VIII. Eduárd (1894-1972) | 1936 | V. György fia, lemondott trónjáról.
VI. György (1895-1952) | 1936–1952 | V. György fia.
II. Erzsébet (1926-) | 1952- | VI. György leánya.

A lap eredeti címe "http://hu.wikipedia.org../../../a/_/b/A_Brit-szigetek_uralkod%C3%B3inak_list%C3%A1ja_67ad.html"

Kategóriák: Brit uralkodók | Uralkodók listái

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Česky
- Cymraeg
- Deutsch
- Esperanto
- Suomi
- Français
- עברית
- Italiano
- 日本語
- 한국어
- Kernewek
- Latina
- Lëtzebuergesch
- Limburgs
- Nederlands
- Norsk (bokmål)
- Polski
- Português
- Русский
- Slovenščina
- Svenska
- 中文